26 വര്ഷത്തെ ഐതിഹാസിക കരിയറിന് ശേഷം വിരമിക്കല് പ്രഖ്യാപിച്ചു വലന്റീനോ റോസി മോട്ടോ ജിപി കണ്ട എക്കാലത്തെയും മഹാനായ താരമായ വലന്റീനോ റോസി വിരമിക്കല് പ്രഖ്യാപിച്ചു. ഈ സീസണിനു ശേഷം തന്റെ റേസിംഗ് കരിയര് അവസാനിക്കുക ആണെന്ന് പത്ര സമ്മേളനത്തില് ആണ് റോസി പ്രഖ്യാപിച്ചത്. 30 തോ അതിലധികമോ വര്ഷമോ ആയി തനിക്ക് റേസിംഗ് ട്രാക്ക് സമ്മാനിച്ചത് ഒരിക്കലും മറക്കാന് ആവാത്ത നിമിഷങ്ങള് ആണെന്ന് പറഞ്ഞ ഇറ്റാലിയന് ഇതിഹാസം താന് ആ വര്ഷങ്ങള് വളരെ അധികം ആസ്വദിച്ചിരുന്നു എന്നും വ്യക്തമാക്കി. മോട്ടോ ജിപിയിലെ ഏതാണ്ട് എല്ലാ റെക്കോര്ഡുകളും സ്വന്തം പേരിലുള്ള റോസി 9 തവണയാണ് മോട്ടോ ജിപി ജേതാവ് ആയത്. 414 ഗ്രാന്റ് പ്രീയില് പങ്കെടുത്തു 115 എണ്ണത്തില് ജയിച്ച റോസി 235 തവണയാണ് കരിയറില് പോഡിയത്തില് റേസ് അവസാനിപ്പിച്ചത്. റേസിംഗ് മികവ് കൊണ്ടു ഡോക്ടര് എന്ന വിളിപ്പേരു പോലും റോസിക്ക് ലഭിച്ചിരുന്നു. നിലവില് ഒമ്ബത് റേസുകളില് നിന്നു 19 പോയിന്റുകളും ആയി പഴയ റോസിയുടെ നിഴല് മാത്രം ആണ് കാണാനുള്ളത് എങ്കിലും റോസി ഇന്നും ഏറ്റവും വലിയ താരം തന്നെയാണ്. ഹോണ്ട യമഹ ബൈക്കില് 2001 മുതല് 2005 വരെ തുടര്ച്ചയായ 5 തവണ ലോക ചാമ്ബ്യന് ആയ റോസിയുടെ പേരില് ആണ് ഏറ്റവും കൂടുതല് വിജയങ്ങള്, രണ്ടാം സ്ഥാനം, മൂന്നാം സ്ഥാനം, ഏറ്റവും കൂടുതല് പോയിന്റുകള് തുടങ്ങി ഏറ്റവും കൂടുതല് കാലം നീണ്ടു നിന്ന മോട്ടോ ജിപി കരിയര് തുടങ്ങി സകല റെക്കോര്ഡുകളും. 400 ല് അധികം റേസില് പങ്കെടുത്ത ഏക താരവും റോസി മാത്രമാണ്. 46 നമ്ബര് അണിഞ്ഞു റോസി കുതിക്കുന്ന കാഴ്ചയാണ് റേസിംഗ് ആരാധകര്ക്ക് ഇനി നഷ്ടമാവുക, ഒപ്പം കളത്തില് നടന്ന ഒരുപാട് തീ പാറും പോരാട്ടങ്ങളും. വിരമിച്ചു എങ്കിലും റോസി സ്ഥാപിച്ച വി.ആര് 46 റേസിംഗ് ടീം ഇതിനകം തന്നെ മോട്ടോ ജിപിയില് സാന്നിധ്യം ആവുന്നുണ്ട്. താഴെക്കിടയില് മികച്ച ഡ്രൈവര്മാര് അവരിലൂടെ വളര്ന്നു വരുന്നതും സമീപകാലത്ത് കണ്ടു. ഇനിയും ഉറപ്പായും ബൈക്കില് ഇല്ലെങ്കിലും റേസിംഗ് ഇടങ്ങളില് തന്നെ റോസി കാണും എന്നുറപ്പാണ്.